Bome vir nageslag | Xplorio Gansbaai
Bome vir nageslag
Aan die begin van die welkome Lente is 37 bome op 3 September vanjaar as deel van boomplantmaand in die omgewing geplant. Daarvoor het Overstrand Munisipaliteit se Tuinboukundige, Lauren Rainbow gesorg, met die bome wat deur die Departement Landbou, Bosbou en Visserye geskenk is.
Rdh Pieter Scholtz, Uitvoerende Overstrandse Onderburgemeester en Kat Myburgh, Areabestuurder van die Overstrandse Munisipaliteit se Gansbaai Administrasie het Lauren op die boomplantdag vergesel. Gansbaai Academia se hoof, Tommy Wilson, Helena Segal en die Junior Stadsraadslede het hulle bome in ontvangs geneem. By Gansbaai Primêr het Tommy Volkwyn (hoof) saam met die Gr R-, Gr1- en Gr 2 leerders en leerkragte, Helena Slamat, Jacqulene Uys (assistent), Salomi van Wyk, Ellen Dunsdon, Deidré Klaasen en Jay-Dee Prins (assistent) die bome in ontvangs geneem.
In Pearly Beach was dit rdl Dudley Coetzee wat by die Dorpsplein moes bontstaan met die graaf, en in Stanford by die Willem Appel Damme die Bestuurder Stanford Administrasie, Petronella Ferreira en Wykskomiteelid, Maryanne Ward Wykskomiteeleid.
“Hierdie bome is nou elkeen van julle se verantwoordelikheid om vir die nageslag te versorg, laat grootword en te bewaar,” was telkens rdh Scholtz se woorde aan die leerders.